2. ΝΟΜΟΘΕΤ. ΔΙΑΤΑΓΜΑ υπ’ αριθ. 574 της 30/30 Μαΐου 1970 (ΦΕΚ Α΄ 121)  Περί προσωρινής προσλήψεως προσωπικού επί συμβάσει Ιδιωτικού Δικαίου εις το Κρατικόν Εργαστήριον Ελέγχου Φαρμάκων. Άρθρ.1.-1. Προς κάλυψιν υφισταμένης επειγούσης ανάγκης αμέσου ενάρξεως της λειτουργίας του ιδρυθέντος Κρατικού Εργαστηρίου Ελέγχου Φαρμάκων και εν όψει των εκτεταμένων αρμοδιοτήτων του, επιτρέπεται η πρόσληψις παρ’ αυτώ κατ’ ανώτατον όριον δέκα πτυχιούχων Ανωτάτων Σχολών, δέκα πέντε αποφοίτων Μέσης Εκπαιδεύσεως και είκοσι εργατοτεχνιτών ή παρασκευαστών ή αρχειοφυλάκων, επί συμβάσει εργασίας Ιδιωτικού Δικαίου ωρισμένου χρόνου, μη δυναμένη να παραταθή πέραν της 31ης Δεκ. 1971. Άμα τη λήξει του χρόνου δι’ ον προσελήφθησαν, εν πάση δε περιπτώσει την 31ην Δεκ. 1971, οι προσληφθέντες απολύονται αυτοδικαίως και άνευ αποζημιώσεως τινός. 2.Η πρόσληψις, τα ειδικά προσόντα, η εμπειρία και ο καθορισμός των αποδοχών αυτών θα ενεργήται δι’ αποφάσεως του Διοικητικού Συμβουλίου του Κ.Ε.Ε.Φ., εγκρινομένης υπό του Υπουργού Κοινωνικών Υπηρεσιών. 3.Το 1/3 του κατά την προηγουμένην παράγραφον προσκαίρου προσωπικού δύναται, κατ’ εξαίρεσιν, να προσληφθή και άνευ τηρήσεως οιασδήποτε περί διαδικασίας επιλογής ή προτιμήσεως διατάξεως, κατά την απόλυτον κρίσιν του Διοικητικού Συμβουλίου και αποκλειστικώς δι’ αποφάσεώς του εγκρινομένης ως ανωτέρω. 4.Το ανώτατον όριον αποδοχών καθορίζεται κατά κατηγορίαν δι’ αποφάσεως των Υπουργών Οικονομικών και Κοινωνικών Υπηρεσιών. Εξεδόθη η υπ’ αριθ. 149647/7593 της 26 Αυγ./30 Σεπτ. 1970 απόφασις των Υπουργών Οικονομικών και Κοιν. Υπηρεσιών περί καθορισμού αποδοχών προσωρινού προσωπικού του Κ.Ε.Ε.Φ. (ΦΕΚ Β΄ 687). Άρθρ.2.-1.Αι δαπάναι μισθοδοσίας και αι πάσης φύσεως αποζημιώσεις του κατά το προηγούμενον άρθρον προσλαμβανομένου προσωπικού βαρύνουν τον προϋπολογισμόν του Κ.Ε.Ε.Φ. 2.Μέχρι λήξεως των ανωτέρω συμβάσεων ισάριθμοι θέσεις του κατά το άρθρ. 11 του Νομ. 411/1970 εκδοθησομένου Οργανισμού παραμένουν κεναί. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 